CELEX: 62008TA0142
Language: lv
Date: 2013-09-12 00:00:00
Title: Lieta T-142/08: Vispārējās tiesas 2013. gada 12. septembra spriedums — Itālija/Komisija (Valodu lietojums — Paziņojumi par atklātajiem konkursiem administratoru un asistentu pieņemšanai darbā — Pilna teksta publikācija trijās oficiālajās valodās — Informācija par paziņojumiem par atklātajiem konkursiem — Publicēšana visās oficiālajās valodās — Pārbaudījumu valoda — Otrās valodas izvēle no trim oficiālajām valodām)

26.10.2013   
            
            
               LV
            
            
               Eiropas Savienības Oficiālais Vēstnesis
            
            
               C 313/15
            
         Vispārējās tiesas 2013. gada 12. septembra spriedums — Itālija/Komisija
   (Lieta T-142/08) (1)
   
   (Valodu lietojums - Paziņojumi par atklātajiem konkursiem administratoru un asistentu pieņemšanai darbā - Pilna teksta publikācija trijās oficiālajās valodās - Informācija par paziņojumiem par atklātajiem konkursiem - Publicēšana visās oficiālajās valodās - Pārbaudījumu valoda - Otrās valodas izvēle no trim oficiālajām valodām)
   2013/C 313/26
   Tiesvedības valoda — itāļu
   
      Lietas dalībnieki
   
   
      Prasītāja: Itālijas Republika (pārstāvis — G. Palmieri, pārstāvis, kam palīdz P. Gentili, avvocato dello Stato)
   
      Atbildētāja: Eiropas Komisija (pārstāvji — J. Currall un G. Gattinara)
   
      Persona, kas iestājusies lietā prasītājas prasījumu atbalstam: Spānijas Karaliste (pārstāvji — sākotnēji F. Díez Moreno, vēlāk N. Díaz Abad un J. García-Valdecasas Dorrego, abogados del Estado)
   
      Priekšmets
   
   Prasība atcelt, pirmkārt, paziņojumus par atklātajiem konkursiem EPSO/AD/116/08 un EPSO/AS/117/08, lai izveidotu rezerves sarakstu administratoru (AD 8) un galveno administratoru (AD 11) krāpšanas novēršanas jomā pieņemšanai darbā, un, otrkārt, paziņojumu par atklāto konkursu EPSO/AST/45/08, lai izveidotu rezerves sarakstu asistentu (AST 4) šajā pašā jomā pieņemšanai darbā, kas angļu, franču un vācu valodās 2008. gada 23. janvārī publicēti Eiropas Savienības Oficiālajā Vēstnesī (OV C 16 A, attiecīgi 1. un 16. lpp.)
   
      Rezolutīvā daļa:
   
   
               1)
            
            
               atcelt paziņojumus par atklātajiem konkursiem EPSO/AD/116/08 un EPSO/AS/117/08, lai izveidotu rezerves sarakstu administratoru (AD 8) un galveno administratoru (AD 11) krāpšanas novēršanas jomā pieņemšanai darbā, un EPSO/AST/45/08, lai izveidotu rezerves sarakstu asistentu (AST 4) šajā pašā jomā pieņemšanai darbā, kas angļu, franču un vācu valodās 2008. gada 23. janvārī publicēti Eiropas Savienības Oficiālajā Vēstnesī;
            
         
               2)
            
            
               Spānijas Karaliste, Itālijas Republika un Eiropas Komisija sedz savus tiesāšanās izdevumus pašus.
            
         
      (1)  OV C 142, 7.6.2008.